உச்சிகால பூஜைக்குப் பின்னர் பகல் 1 மணியளவில் கோயில் நடை சாத்தப்படும். இதன் பிறகு மகரஜோதி தெரியும் வரை பக்தர்கள் 18-ம் படி ஏற அனுமதிக்கப்பட மாட்டார்கள். பின்னர் மாலை 5 மணியளவில் கோயில் நடை திறக்கப்படும். பந்தளத்திலிருந்து புறப்பட்ட திருவாபரணம் மாலை 6.30 மணியளவில் சன்னிதானத்தை அடையும். தொடர்ந்து திருவாபரணம் ஐயப்ப விக்கிரகத்தில் அணிவிக்கப்பட்டு தீபாராதனை நடத்தப்படும். இந்த சமயத்தில் பொன்னம்பலமேட்டில் 3 முறை மகரஜோதி தெரியும். இதன்பிறகே பக்தர்கள் 18-ம் படி ஏறி தரிசனம் செய்ய அனுமதிக்கப்படுவார்கள். அதனைத் தொடர்ந்து மகரவிளக்கு பூஜை நடைபெறும். பூஜைக்குப் பின், இரவு 11.30 மணியளவில் கோயில் நடை சாத்தப்படுகிறது.